Uitstalruimte nou beskikbaar | Netwerk24
Uitstalruimte nou beskikbaar
Aansoeke vir die Vrystaat Kunstefees-kunstemark het geopen en uitstallers kan nou vir uitstalruimte aansoek doen. Die fees word volgende jaar van 2 tot 6 Julie gehou.
Atie Kamper, organiseerder van die mark, sê daar is jaarliks tussen 400 en 440 stalletjies op die terrein.
Die fees vra nie toegang per persoon na die terrein nie, net R40 per voertuig per dag of ’n weekkaartjie van R90 per voertuig. Dit moedig mark­gangers aan om die markterrein vele kere in die week te besoek.
Kamper sê hulle is op soek na oorspronklike handgemaakte produkte – verkieslik trots Suid-Afrikaanse produkte.
Op volgende jaar se mark gaan daar ’n spesifieke fokus wees op “groen” produkte en uitstallers gaan ook aandag aan hul verpakkingsmateriaal moet gee.
Daar is administrasiegeld van R250, wat nie terugbetaalbaar is nie.
Slegs aanlyn aansoeke sal aanvaar word op www.vrystaatkunstefees.­co.za, klik op “Kunstemark”, dan op “Aanlyn Aansoek 2019” en begin invul.
Kamper sê as die webwerf nie wil oorskakel na die volgende bladsy nie, beteken dit iets is nie reg ingevul nie.
Dit kan ook wees dat die lêer wat aangeheg word, te groot is.
Uitstallers wat belang stel, of probleme ondervind met die invul van die vorm, kan Kamper in kantoorure by 051-404-7811 bel.